ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി ഭാരതീയ ജനൗഷധി പദ്ധതിയുടെ ഗുണഭോക്താക്കളുമായി പ്രധാനമന്ത്രി ആശയവിനിമയം നടത്തി
പ്രധാനമന്ത്രി ഭാരതീയ ജന്ഔഷധി പരിയോജനയുടെ ഗുണഭോക്താക്കളുമായും സ്റ്റോര് ഉടമകളുമായും പ്രധാനമന്ത്രി ശ്രീ. നരേന്ദ്ര മോദി ഇന്ന് വീഡിയോ കോണ്ഫറന്സിംഗ് വഴി ആശയവിനിമയം നടത്തി. ജനറിക് മരുന്നുകളുടെ ഉപയോഗത്തെക്കുറിച്ച് അവബോധം പകരുന്നതിന് ഇന്ന് ജന് ഔഷധി ദിവസമായി ആഘോഷിക്കാന് കേന്ദ്ര ഗവണ്മെന്റ് തീരുമാനിച്ചിരുന്നു.
ഉന്നത ഗുണനിലവാരമുള്ള മരുന്നുകളുടെ ലഭ്യത കുറഞ്ഞ ചെലവില് ഉറപ്പുവരുത്താന് ഗവണ്മെന്റ് രണ്ട് സുപ്രധാന നടപടികള് സ്വീകരിച്ചിട്ടുണ്ടെന്ന് അയ്യായിരത്തിലേറെ കേന്ദ്രങ്ങളില്നിന്നുള്ള ഗുണഭോക്താക്കളും കടയുടമകളുമായുള്ള ആശയവിനിമയത്തില് പ്രധാനമന്ത്രി വ്യക്തമാക്കി. ആദ്യമായി, 850 അവശ്യ മരുന്നുകളുടെ വില നിയന്ത്രിക്കുകയും ഹാര്ട്ട് സ്റ്റെന്റുകളുടെയും മുട്ടുമാറ്റിവെക്കല് ശസ്ത്രക്രിയയ്ക്കുള്ള ഉപകരണത്തിന്റെയും വില കുറയ്ക്കുകയും ചെയ്തു.രണ്ടാമതായി രാജ്യത്തുടനീളം നിരവധി ജന്ഔഷധി കേന്ദ്രങ്ങള് തുറന്നു. ഈ ചുവടുവെപ്പുകള് പാവപ്പെട്ടവര്ക്കു മാത്രമല്ല, ഇടത്തരക്കാര്ക്കും ഏറെ പ്രയോജനം ചെയ്തു.
ജന്ഔഷധി കേന്ദ്രങ്ങളില് മരുന്നുകള് വിപണി വിലയെക്കാള് 50 മുതല് 90 ശതമാനം വരെ കുറഞ്ഞ വിലയ്ക്ക് ലഭ്യമാണെന്ന് പ്രധാനമന്ത്രി പറഞ്ഞു. കഴിഞ്ഞ നാലര വര്ഷക്കാലയളവില് അയ്യായിരത്തില് കൂടുതല് ജന്ഔഷധി കേന്ദ്രങ്ങള് തുറന്നതായി അദ്ദേഹം പറഞ്ഞു. നിലവാരമുള്ള മരുന്നുകള് നല്കുക മാത്രമല്ല, സ്വയം തൊഴില് ലഭ്യമാക്കുകയും പുതിയ തൊഴിലവസരങ്ങള് സൃഷ്ടിക്കുകയുമാണ് ഇതുവഴിയെന്ന് പ്രധാനമന്ത്രി ചൂണ്ടിക്കാട്ടി.
ആരോഗ്യ മേഖലയുടെ സമഗ്രമായ പരിവര്ത്തനത്തിനായുള്ള ദര്ശനത്തെക്കുറിച്ച് പറയവെ, വേലിക്കെട്ടുകളില്ല - പരിഹാരങ്ങള് മാത്രം എന്നതാണ് ഗവണ്മെന്റിന്റെ സമീപനമെന്ന് പ്രധാനമന്ത്രി വ്യക്തമാക്കി. ആരോഗ്യമേഖലയുടെ പരിവര്ത്തനത്തിന് മേഖലയുമായി ബന്ധപ്പെട്ട എല്ലാ തത്പരകക്ഷികളും ഒരുമിച്ച് പ്രവര്ത്തിക്കുന്നുണ്ടെന്ന് പ്രധാനമന്ത്രി പറഞ്ഞു. കഴിഞ്ഞ നാലര വര്ഷത്തിനിടെ പുതുതായി 15 എയിംസുകള് നിര്മ്മിക്കുകയോ, നിര്മ്മാണമാരംഭിക്കുകയോ ചെയ്തിട്ടുണ്ടെന്നും വൈദ്യശാസ്ത്ര മേഖലയില് 31,000 എം.ബി.ബി.എസ്, ബിരുദാനന്തര ബിരുദ സീറ്റുകള് വര്ദ്ധിപ്പിച്ചതായും പ്രധാനമന്ത്രി പറഞ്ഞു.
പ്രധാനമന്ത്രിയുമായുള്ള കൂടിക്കാഴ്ചയില് ജന് ഔഷധി കേന്ദ്രങ്ങളില് ലഭ്യമായ മരുന്നുകളുടെ മികച്ച ഗുണനിലവാരത്തില് ഗുണഭോക്താക്കള് സന്തുഷ്ടി പ്രകടിപ്പിച്ചു. ശരിയായ മരുന്നുകള് ലഭ്യമാകുന്നതോടൊപ്പം കുറഞ്ഞ വിലയ്ക്ക് മരുന്നുകള് ലഭ്യമാകുന്നതു വഴി പണം ലാഭിക്കാന് കഴിഞ്ഞതായും ഗുണഭോക്താക്കള് പറഞ്ഞു.
AM MRD- 192
പ്രധാനമന്ത്രിയുടെ ഓഫീസ്
ഹെൽത്ത്ഗിരി അവാർഡ് 21 വിജയികളെ പ്രധാനമന്ത്രി അഭിനന്ദിച്ചു
ഇക്കൊല്ലത്തെ ഹെൽത്ത്ഗിരി പുരസ്കാര ജേതാക്കളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു;
"ഹെൽത്ത്ഗിരി അവാർഡ് 21 ന്റെ വിജയികളെ അഭിനന്ദിക്കാൻ ഞാൻ ആഗ്രഹിക്കുന്നു. എല്ലാ വർഷവും ഒക്ടോബർ 2 -ന് ശുചിത്വ ,ആരോഗ്യ രംഗങ്ങളിൽ അടിസ്ഥാന തലത്തിൽ മാറ്റം കൊണ്ടു വരുന്നവരെ ആദരിക്കുന്ന പതിവ് പ്രവൃത്തിക്ക് ഇന്ത്യ ടുഡേ ഗ്രൂപ്പിനെ ഞാൻ അഭിനന്ദിക്കുന്നു.
കോവിഡ്-19 ആഗോള മഹാമാരിയിലൂടെ അസാധാരണ വ്യക്തികളും സംഘടനകളും അവസരത്തിനൊത്ത് ഉയർന്ന് പകർച്ചവ്യാധിക്കെതിരായ പോരാട്ടം ശക്തിപ്പെടുത്തി.
അത്തരം മികച്ച ശ്രമങ്ങളെ ആദരിക്കാനും അവരുടെ പ്രവർത്തനങ്ങൾ ഉയർത്തിക്കാട്ടാനുമുള്ള ഇന്ത്യ ടുഡേ ഗ്രൂപ്പിന്റെ പ്രശംസനീയമായ ശ്രമമാണ് "ഹെൽത്ത്ഗിരി 21 പുരസ്കാരങ്ങൾ.
പ്രധാനമന്ത്രിയുടെ ഓഫീസ്
മധ്യപ്രദേശിൽ തീപിടിത്തത്തിൽ ഉണ്ടായ ജീവഹാനിയിൽ പ്രധാനമന്ത്രി അനുശോചിച്ചു
മധ്യപ്രദേശിൽ തീപിടുത്തത്തെ തുടർന്നുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പരിക്കേറ്റവർ എത്രയും വേഗം സുഖം പ്രാപിക്കട്ടെയെന്നും അദ്ദേഹം പ്രാർത്ഥിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"മധ്യപ്രദേശിലെ ഇൻഡോറിൽ ഉണ്ടായ തീപിടുത്തം അങ്ങേയറ്റം ദുഃഖകരമാണ്. ഈ ദുരന്തത്തിൽ ജീവൻ നഷ്ടപ്പെട്ടവരുടെ കുടുംബങ്ങളോട് ഞാൻ അഗാധമായ അനുശോചനം രേഖപ്പെടുത്തുന്നു. കൂടാതെ പരിക്കേറ്റ എല്ലാവർക്കും വേഗത്തിൽ സുഖം പ്രാപിക്കട്ടെ: പ്രധാനമന്ത്രി നരേന്ദ്ര മോദി "
-ND-
(
|
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
|
ജീവൻ പ്രമാൺ പത്ര
ന്യൂ ഡൽഹി: ഡിസംബർ 7, 2022
രാജ്യത്തെ പോസ്റ്റ്മാൻമാരുടെയും ഗ്രാമീണ ഡാക് സേവകരുടെയും ശൃംഖല ഉപയോഗിച്ചാണ് ജീവൻ പ്രമാൺ പത്രകൾ അഥവ ലൈഫ് സര്ട്ടിഫിക്കറ്റുകൾ ഗവൺമെന്റ് വിതരണം ചെയ്യുന്നത്. കേരളത്തിൽ 2021-22 വരെ 36,066 ജീവൻ പ്രമാൺ പത്രകളും, 2022-23ൽ , 30,773 പത്രകളും വിതരണം ചെയ്തു.
ഇതുമായി ബന്ധപ്പെട്ട വിശദാംശങ്ങൾ അനുബന്ധത്തിൽ നൽകിയിരിക്കുന്നു.
ആധാർ വഴി പ്രവർത്തനക്ഷമമാക്കിയ പേയ്മെന്റ് സംവിധാനത്തിന് കീഴിൽ, പെൻഷനും 'നേരിട്ടുള്ള ആനുകൂല്യ കൈമാറ്റത്തിനു കീഴിലുള്ള'  പേയ്മെന്റുകൾക്കും പുറമെ, ഇന്ത്യ പോസ്റ്റ് പേയ്മെന്റ് ബാങ്ക് ഉപഭോക്താക്കൾക്കും മറ്റും വകുപ്പ് വാതിൽപ്പടി ബാങ്കിംഗ് സൗകര്യവും നൽകി വരുന്നു. കൂടാതെ 0-5 വയസ്സ് വരെയുള്ള കുട്ടികൾക്ക് ആധാർ എൻറോൾമെന്റ് സൗകര്യവും നൽകുന്നുണ്ട്. കൂടാതെ, ഇന്ത്യ പോസ്റ്റ് വെബ് പോർട്ടലിൽ ബുക്ക് ചെയ്ത, സ്പീഡ്-രേജിസ്റെർഡ് പോസ്റ്റ് സാമഗ്രികൾ റീട്ടെയിൽ ഉപഭോക്താക്കൾക്ക് തിരഞ്ഞെടുത്ത പോസ്റ്റ് ഓഫീസുകൾ വഴി പിക്കപ്പ് സൗകര്യവും വകുപ്പ് വിപുലീകരിച്ചു.
ഇന്ന് ലോക് സഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ വാർത്താവിനിമയ സഹമന്ത്രി ശ്രീ ദേവുസിൻഹ് ചൗഹാൻ ആണ് ഈ വിവരം അറിയിച്ചത്.
അനുബന്ധം:
|
|
State / Union Territory 
|
|
2021-22
|
|
2022-23
|
|
Andaman & Nicobar Islands
|
|
72
|
|
80
|
|
Andhra Pradesh
|
|
46,165
|
|
29,793
|
|
Arunachal Pradesh
|
|
50
|
|
58
|
|
Assam
|
|
4,109
|
|
4,725
|
|
Bihar
|
|
10,023
|
|
3,101
|
|
Chandigarh
|
|
578
|
|
557
|
|
Chhattisgarh
|
|
2,346
|
|
1,766
|
|
Delhi
|
|
7,830
|
|
6,933
|
|
Dadra & Nagar Haveli and Daman & Diu
|
|
112
|
|
104
|
|
Goa
|
|
3,416
|
|
2,878
|
|
Gujarat
|
|
24,262
|
|
16,475
|
|
Haryana
|
|
3,469
|
|
3,164
|
|
Himachal Pradesh
|
|
4,372
|
|
4,184
|
|
Jammu & Kashmir including UT of Ladakh
|
|
3,293
|
|
2,757
|
|
Jharkhand
|
|
1,319
|
|
1,343
|
|
Karnataka
|
|
41,729
|
|
35,127
|
|
Kerala
|
|
36,066
|
|
30,773
|
|
Lakshadweep
|
|
11
|
|
-
|
|
Madhya Pradesh
|
|
9,547
|
|
5,995
|
|
Maharashtra
|
|
60,918
|
|
51,352
|
|
Manipur
|
|
215
|
|
208
|
|
Meghalaya
|
|
606
|
|
790
|
|
Mizoram
|
|
240
|
|
479
|
|
Nagaland
|
|
90
|
|
129
|
|
Orissa
|
|
7,530
|
|
5,839
|
|
Puducherry
|
|
921
|
|
2,003
|
|
Punjab
|
|
6,008
|
|
6,240
|
|
Rajasthan
|
|
2,616
|
|
1,930
|
|
Sikkim
|
|
246
|
|
199
|
|
Tamil Nadu
|
|
68,818
|
|
2,38,811
|
|
Telangana
|
|
60,786
|
|
36,350
|
|
Tripura
|
|
840
|
|
1,209
|
|
Uttar Pradesh
|
|
21,931
|
|
16,103
|
|
Uttarakhand
|
|
3,761
|
|
3,286
|
|
West Bengal
|
|
20,021
|
|
12,545
|
|
Grand Total
|
|
4,54,316
|
|
5,27,286
ഉപരാഷ്ട്രപതിയുടെ കാര്യാലയം
കുടുംബസങ്കൽപ്പത്തിനും മൂല്യങ്ങൾക്കും നൽകുന്ന പ്രാധാന്യമാണ് ഇന്ത്യൻ സംസ്കാരത്തിന്റെ സവിശേഷതയെന്ന് ഉപരാഷ്ട്രപതി
കുടുംബ സങ്കൽപ്പത്തിനും മൂല്യങ്ങൾക്കും നല്കുന്ന പ്രാധാന്യമാണ് ഇന്ത്യൻ സംസ്കാരത്തിന്റെ സവിശേഷതയെന്നും, ഈ മൂല്യങ്ങൾ സംരക്ഷിക്കുന്നതിലും പ്രോത്സാഹിപ്പിക്കുന്നതിലും ഉത്സവങ്ങൾ സുപ്രധാന പങ്കുവഹിക്കുന്നുണ്ടെന്നും ഉപരാഷ്ട്രപതി ശ്രീ എം. വെങ്കയ്യ നായിഡു പറഞ്ഞു.
എല്ലാ സഹോദരി സഹോദരന്മാർക്കും ഏറെ പ്രതേകതയുള്ള സവിശേഷമായ ദിനമാണിതെന്നും രക്ഷാ ബന്ധനോടനുബന്ധിച്ച് ഉപരാഷ്ട്രപതി ഫേസ്ബുക്കിൽ കുറിച്ചു. സഹോദരങ്ങൾ തമ്മിലുള്ള ബന്ധം പുതുക്കാനും ആഹ്ളാദം പങ്കിടാനുമുള്ള അവസരമാണിതെന്ന് അദ്ദേഹം പറഞ്ഞു.
ഇതിഹാസങ്ങൾ, നാടോടി കഥകൾ, സാമൂഹിക ആചാരങ്ങൾ, ഉത്സവങ്ങൾ എന്നിവയിലൂടെ യുഗങ്ങളായി ഈ കുടുംബമൂല്യങ്ങൾ സംരക്ഷിക്കപ്പെടുകയും പ്രോത്സാഹിപ്പിക്കപ്പെടുകയും ചെയ്യുന്നുവെന്ന് രാമായണത്തിൽ നിന്നുള്ള ഉദാഹരണങ്ങൾ ചൂണ്ടിക്കാട്ടി അദ്ദേഹം പറഞ്ഞു, . ഇന്ത്യയുടെ ലോകപ്രശസ്ത കൂട്ടു കുടുംബ സംവിധാനം മൂല്യങ്ങളുടെയും വിവേകത്തിന്റെയും തലമുറകളിലേക്കുള്ള കൈമാറ്റം ഉറപ്പാക്കുക മാത്രമല്ല, അംഗങ്ങൾക്ക് സാമൂഹിക സുരക്ഷിതത്വവും പ്രദാനം ചെയ്യുന്നു.
ഇന്ത്യയും ലോകവും കൊറോണ മഹാമാരിക്കെതിരെ പോരാടുന്ന സമയത്താണ് ഈ വർഷത്തെ രക്ഷാ ബന്ധൻ സമാഗതമായിരിക്കുന്നതെന്ന് ഉപരാഷ്ട്രപതി പറഞ്ഞു. മഹാമാരിയുടെ പശ്ചാത്തലത്തിൽ കുടുംബ സംഗമങ്ങളും സാമൂഹിക ഒത്തുചേരലുകളും ഒഴിവാക്കേണ്ടതിന്റെ ആവശ്യകത അദ്ദേഹം ഊന്നിപ്പറഞ്ഞു. പ്രിയപ്പെട്ടവരുടെ ജീവൻ സംരക്ഷിക്കുന്നതിനും വൈറസിനെ പരാജയപ്പെടുത്തുന്നതിനും കുടുംബപരവും സാമൂഹികവുമായ ഒത്തുചേരലുകൾ ഒഴിവാക്കേണ്ടതുണ്ട്. മഹാമാരിയെ പരാജയപ്പെടുത്താൻ ജാഗ്രതയോടെ പ്രവർത്തിക്കുകയല്ലാതെ മറ്റൊരു മാർഗവുമില്ലെന്ന് ഉപരാഷ്ട്രപതി വ്യക്തമാക്കി.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 203.42 കോടിയിലധികം വാക്സിൻ ഡോസുകൾ
ഉപയോഗിക്കാത്ത 3.51 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
2,03,42,90,125
ബാക്കിയുള്ളത്
3,51,46,410
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 203.42 കോടിയോടടുത്ത്  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 3.51 കോടിയിലധികം  വാക്സിൻ ഡോസുകൾ സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും യുകെ പ്രധാനമന്ത്രി ബോറിസ് ജോൺസണും ടെലിഫോണിൽ സംഭാഷണം നടത്തി
പ്രധാനമന്ത്രി ശ്രീ നരേന്ദ്ര മോദി യുകെ പ്രധാനമന്ത്രി ബോറിസ് ജോൺസണുമായി ടെലിഫോൺ സംഭാഷണം നടത്തി.
റിപ്പബ്ലിക് ദിനാഘോഷങ്ങളുടെ മുഖ്യാതിഥിയായി തന്നെ ക്ഷണിച്ചതിന് പ്രധാനമന്ത്രി ജോൺസൺ കൃതജ്ഞത ആവർത്തിച്ചെങ്കിലും യുകെയിൽ നിലവിലുള്ള കൊവിഡ്-19 സാഹചര്യം കണക്കിലെടുത്ത് പങ്കെടുക്കാൻ കഴിയാത്തതിൽ അദ്ദേഹം ഖേദം അറിയിച്ചു. സമീപഭാവിയിൽ ഇന്ത്യ സന്ദർശിക്കാനുള്ള ആഗ്രഹം അദ്ദേഹം ആവർത്തിച്ചു.
യുകെയിലെ അസാധാരണ അവസ്ഥയെക്കുറിച്ച് പ്രധാനമന്ത്രി ഉത്കണ്ഠ പ്രകടിപ്പിക്കുകയും പകർച്ചവ്യാധി അതിവേഗം നിയന്ത്രിക്കുന്നതിനുള്ള പിന്തുണ അറിയിക്കുകയും ചെയ്തു. വേഗത്തിൽ സ്ഥിതിഗതികൾ സാധാരണ നിലയിലാക്കിയതിന് ശേഷം പ്രധാനമന്ത്രി ജോൺസനെ സ്വീകരിക്കാൻ ഇന്ത്യക്കു കഴിയുമെന്നും പ്രധാനമന്ത്രി പ്രത്യാശിച്ച.
കൊവിഡ് 19 വാക്സിനുകൾ ലോകത്തിന് ലഭ്യമാക്കുന്നതുൾപ്പെടെ ഇരു രാജ്യങ്ങളും തമ്മിലുള്ള സഹകരണം നേതാക്കൾ അവലോകനം ചെയ്തു. ബ്രെക്സിറ്റിനു ശേഷമുള്ള, കോവിഡാന്തര സന്ദർഭത്തിൽ ഇന്ത്യ-യുകെ പങ്കാളിത്തത്തിന്റെ സാധ്യതകളെക്കുറിച്ചുള്ള തങ്ങളുടെ വിശ്വാസം അവർ ആവർത്തിച്ചു, ഈ സാധ്യതകൾ മനസ്സിലാക്കുന്നതിനായി സമഗ്രമായ ഒരു റോഡ് മാപ്പിനായി പ്രവർത്തിക്കാനും ഇരുവരും സമ്മതിച്ചു.
(
സൂക്ഷ്മ, ചെറുകിട, ഇടത്തരം മന്ത്രാലയം
റോഡ്ഗതാഗത,ഹൈവേവകുപ്പ് മന്ത്രിയായി നിതിന് ഗഡ്കരിചുമതലയേറ്റു
കേന്ദ്ര റോഡ്ഗതാഗത, ഹൈവേവകുപ്പ് മന്ത്രിയായി ശ്രീ. നിതിന് ഗഡ്കരിഇന്ന്ന്യൂഡല്ഹിയില്ചുമതലയേറ്റു.സൂക്ഷ്മ,ചെറുകിട, ഇടത്തരംസംരംഭങ്ങള് വകുപ്പിന്റെചുമതലയുംഅദ്ദേഹംതന്നെയാണ്കൈകാര്യംചെയ്യുന്നത്.
കഴിഞ്ഞ ഗവണ്മെന്റിന്റെകാലത്ത്റോഡ്ഗതാഗതം, ഹൈവേകള്, ഷിപ്പിംഗ്, ജലസേചനം, നദീവികസനം, ഗംഗാശുചീകരണംതുടങ്ങിയവകുപ്പുകളാണ്ശ്രീ. ഗഡ്കരിവഹിച്ചിരുന്നത്.
2014 മുതല്ലോകസഭാംഗമായശ്രീ. ഗഡ്കരി 1989 മുതല് 2014 വരെമഹാരാഷ്ട്ര നിയമസഭാംഗമായിരുന്നു. 1995-1999 കാലഘട്ടത്തില്മഹാരാഷ്ട്രയില്പൊതുമരാമത്ത്വകുപ്പ് മന്ത്രിയായുംഅദ്ദേഹംസേവനം അനുഷ്ഠിച്ചിട്ടുണ്ട്.
UM/ND MRD–304
(Visitor Counter : 89
പ്രധാനമന്ത്രിയുടെ ഓഫീസ്
കാൺപൂർ റോഡപകടത്തിൽ പ്രധാനമന്ത്രി അനുശോചിച്ചു ; ദുരന്തത്തിന് ഇരയായവർക്ക് ആശ്വാസധനം പ്രഖ്യാപിച്ചു
ഉത്തർപ്രദേശിലെ കാൺപൂരിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
അപകടത്തിൽ ജീവൻ നഷ്ടമായവരുടെ ഉറ്റവരെ അനുശോചനം അറിയിച്ച പ്രധാനമന്ത്രി പരിക്കേറ്റവർ എത്രയും വേഗം സുഖം പ്രാപിക്കട്ടെയെന്ന് ഒരു ട്വീറ്റിൽ പറഞ്ഞു
അപകടത്തിൽ മരണമടഞ്ഞവരുടെ അവകാശികൾക്ക് രണ്ടു ലക്ഷം രൂപ വീതവും പരിക്കേറ്റവർക്ക് അൻപതിനായിരം രൂപ വീതവും പി എം എൻ ആർ എഫിൽ നിന്നും അനുവദിച്ചതായി പ്രധാനമന്ത്രി പ്രഖ്യാപിച്ചു.
പ്രധാനമന്ത്രിയുടെ ഓഫീസ്
തൊഴില് മേളയ്ക്ക് കീഴില് ഗവണ്മെന്റ് വകുപ്പുകളിലും സ്ഥാപനങ്ങളിലും പുതുതായി നിയമിതരായവര്ക്കുള്ള 51,000 നിയമന പത്രങ്ങള് നാളെ  പ്രധാനമന്ത്രി വിതരണം ചെയ്യും
തൊഴിലവസരങ്ങള് സൃഷ്ടിക്കുന്നതിന് ഏറ്റവും ഉയര്ന്ന മുന്ഗണന നല്കാനുള്ള പ്രധാനമന്ത്രിയുടെ പ്രതിബദ്ധത നിറവേറ്റുന്നതിനുള്ള ചുവടുവയ്പ്പാണ് തൊഴില് മേള
പുതുതായി നിയമിതരായവര്ക്ക് കര്മ്മയോഗി പ്രാരംഭ് ഓണ്ലൈന് മൊഡ്യൂളിലൂടെ സ്വയം പരിശീലിക്കാം
പ്രധാനമന്ത്രി ശ്രീ നരേന്ദ്ര മോദി 2023 സെപ്തംബര് 26 ന് രാവിലെ 10:30 ന് വിദൂര ദൃശ്യ സംവിധാനത്തിലൂടെ പുതുതായി നിയമിതരായ ഏകദേശം 51,000 പേര്ക്കുള്ള നിയമന പത്രങ്ങള് വിതരണം ചെയ്യും. ചടങ്ങില് പ്രധാനമന്ത്രി പുതുതായി നിയമിതരായവരെ അഭിസംബോധന ചെയ്യും.
രാജ്യത്തുടനീളം 46 സ്ഥലങ്ങളില് തൊഴില് മേള നടക്കും. ഈ ഉദ്യമത്തെ പിന്തുണയ്ക്കുന്ന കേന്ദ്ര ഗവണ്മെന്റ് വകുപ്പുകളിലും സംസ്ഥാന/കേന്ദ്രഭരണപ്രദേശ ഗവണ്മെന്റ് വകുപ്പുകളിലും നിയമനം നടക്കും.
തപാല് വകുപ്പ്, ഇന്ത്യന് ഓഡിറ്റ് -അക്കൗണ്ട്സ് വകുപ്പ്, ആണവോര്ജ്ജ വകുപ്പ്, റവന്യൂ വകുപ്പ്, ഉന്നത വിദ്യാഭ്യാസ വകുപ്പ്, പ്രതിരോധ മന്ത്രാലയം, ആരോഗ്യ കുടുംബക്ഷേമ മന്ത്രാലയം എന്നിവയുള്പ്പെടെ വിവിധ മന്ത്രാലയങ്ങളില്/വകുപ്പുകളില് പുതുതായി തെരഞ്ഞെടുക്കപ്പെട്ടവര് നിയമിതരാകും.
തൊഴിലവസരങ്ങള് സൃഷ്ടിക്കുന്നതിന് ഉയര്ന്ന മുന്ഗണന നല്കാനുള്ള പ്രധാനമന്ത്രിയുടെ പ്രതിബദ്ധത നിറവേറ്റുന്നതിലേക്കുള്ള ചുവടുവെപ്പാണ് തൊഴില് മേള. ഇത് കൂടുതല് തൊഴിലവസരങ്ങള് സൃഷ്ടിക്കുന്നതിലും യുവാക്കളുടെ ശാക്തീകരണത്തിനും ദേശീയ വികസനത്തിലെ പങ്കാളിത്തത്തിനും അര്ത്ഥവത്തായ അവസരങ്ങള് പ്രദാനം ചെയ്യുന്നതിനും ചാലകശക്തിയായി പ്രവര്ത്തിക്കുമെന്ന് പ്രതീക്ഷിക്കുന്നു.
പുതുതായി നിയമിതരായവര്ക്ക് iGOT കര്മ്മയോഗി പോര്ട്ടലിലെ ഓണ്ലൈന് മൊഡ്യൂളായ കര്മ്മയോഗി പ്രാരംഭ് വഴി സ്വയം പരിശീലനത്തിനുള്ള അവസരവും ലഭിക്കുന്നു. എവിടെ നിന്നും ഏത് ഉപകരണത്തിലും' പഠനം നടത്തുന്നതിനായി 680-ലധികം ഇ-പഠന സംവിധാനങ്ങളും ഇതില് ലഭ്യമാക്കിയിട്ടുണ്ട്.
NS
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ
നല്കിയത് 159.67 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 19,24,051പേര്
ചികിത്സയിലുള്ളത് 5.03 ശതമാനം പേര്
രോഗമുക്തി നിരക്ക് 93.69 %
കഴിഞ്ഞ 24 മണിക്കൂറിനിടെ 2,23,990 പേര് സുഖം പ്രാപിച്ചതോടെ
രാജ്യത്തെ ആകെ രോഗമുക്തരുടെ എണ്ണം 3,58,07,029 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 3,17,532
പേര്ക്ക്
9,287 ഒമൈക്രോൺ കേസുകൾ ഇതുവരെ കണ്ടെത്തി ; ഇന്നലെയെ
അപേക്ഷിച്ച് 3.63 ശതമാനം വർധന
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 70.93 കോടി പരിശോധനകള് ;
(കഴിഞ്ഞ 24 മണിക്കൂറിനിടെ നടത്തിയത് 19,35,180 പരിശോധനകള്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് മൊത്തം 219.63 കോടി  ഡോസ് വാക്സിൻ
കഴിഞ്ഞ 24 മണിക്കൂറിനിടെ 25,433 ഡോസ് വാക്സിനുകൾ വിതരണം ചെയ്തു.
രാജ്യത്ത് നിലവിൽ ചികിത്സയിലുള്ളത് 17,912 പേർ
ചികിത്സയിലുള്ളത് 0.04 ശതമാനം പേർ
രോഗമുക്തി നിരക്ക് 98.78%
കഴിഞ്ഞ 24 മണിക്കൂറിനിടെ 1,723 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,41,06,656 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,326 പേർക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 90.09 കോടി പരിശോധനകൾ ; കഴിഞ്ഞ 24 മണിക്കൂറിനിടെ നടത്തിയത് 83,167 പരിശോധനകൾ.
(ND
പ്രധാനമന്ത്രിയുടെ ഓഫീസ്
ഉസ്ബെക്കിസ്ഥാൻ സന്ദർശനത്തിനു മുന്നോടിയായി പ്രധാനമന്ത്രിയുടെ പ്രസ്താവന
"ഷാങ്ഹായ് സഹകരണ സംഘടനയുടെ  രാഷ്ട്രത്തലവന്മാരുടെ സമിതി യോഗത്തിൽ പങ്കെടുക്കാനാണ് ഉസ്ബെക്കിസ്ഥാൻ പ്രസിഡന്റ് ഷവ്കാത് മിർസിയോയേവിന്റെ ക്ഷണപ്രകാരം ഞാൻ സമർഖണ്ഡ് സന്ദർശിക്കുന്നത്.
എസ്സിഒ ഉച്ചകോടിയിൽ, സന്ദർഭോചിതവും പ്രാദേശികവും അന്തർദേശീയവുമായ വിഷയങ്ങൾ, എസ്സിഒയുടെ വിപുലീകരണം, സംഘടനയിലെ ബഹുമുഖവും പരസ്പരപ്രയോജനപ്രദവുമായ സഹകരണം കൂടുതൽ ആഴത്തിലാക്കൽ എന്നിവയെക്കുറിച്ചുള്ള കാഴ്ചപ്പാടുകൾ പങ്കിടാൻ ഞാൻ ആഗ്രഹിക്കുന്നു. ഉസ്ബെക്കിന്റെ അധ്യക്ഷതയ്ക്കുകീഴിൽ, വ്യാപാരം, സമ്പദ്വ്യവസ്ഥ, സാംസ്കാരികം, വിനോദസഞ്ചാരം എന്നീ മേഖലകളിൽ പരസ്പരസഹകരണത്തിനുള്ള നിരവധി തീരുമാനങ്ങൾ സ്വീകരിക്കാനിടയുണ്ട്.
പ്രസിഡന്റ് മിർസിയോയേവിനെ സമർഖണ്ഡിൽ സന്ദർശിക്കുന്നതിനെയും ഞാൻ പ്രതീക്ഷയോടെ നോക്കിക്കാണുകയാണ്. 2018ലെ അദ്ദേഹത്തിന്റെ ഇന്ത്യാസന്ദർശനം ഞാൻ സ്നേഹപൂർവം ഓർക്കുന്നു. 2019ലെ വൈബ്രന്റ് ഗുജറാത്ത് ഉച്ചകോടിയിൽ വിശിഷ്ടാതിഥിയായി അദ്ദേഹം പങ്കെടുത്തു. ഇതുകൂടാതെ, ഉച്ചകോടിയിൽ പങ്കെടുക്കുന്ന മറ്റു ചില രാഷ്ട്രത്തലവന്മാരുമായും ഞാൻ ഉഭയകക്ഷി ചർച്ചകൾ നടത്തും."
-ND-
(
മന്ത്രിസഭ
ഔഷധ സസ്യമേഖലയിലെ സഹകരണത്തിന് ഇന്ത്യയും പെറുവും തമ്മില് കരാര് ഒപ്പിടുന്നതിന് മന്ത്രിസഭയുടെ അനുമതി
കേന്ദ്ര ആയുഷ് മന്ത്രാലത്തിന് കീഴിലുള്ള ദേശീയ ഔഷധ സസ്യ ബോര്ഡും റിപ്പബ്ലിക് ഓഫ് പെറുവിലെ ആരോഗ്യ മന്ത്രാലയത്തിന് കീഴിലുള്ള നാഷണല് ഇന്സ്റ്റിറ്റ്യൂട്ട് ഓഫ് ഹെല്ത്തും തമ്മില് ഔഷധ സസ്യമേഖലയിലെ സഹകരണത്തിന് കരാറില് ഏര്പ്പെടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
പ്രധാനപ്പെട്ട നേട്ടങ്ങള്:
ഇരു രാജ്യങ്ങള്ക്കും വളരെ സമ്പന്നമായ ഔഷധ സസ്യ ജൈവവൈവിദ്ധ്യമുണ്ടെന്നതും ഔഷധസസ്യങ്ങളെ അടിസ്ഥാനമാക്കിയുള്ള സ്വദേശീയമായ പരമ്പരാഗത മരു്നു സമ്പ്രദായമുള്ളതും നിലവിലുള്ള സൗഹൃദപരമായതും സഹകരണാടിസ്ഥാനത്തിലുള്ളതുമായ ബന്ധത്തെ പരിഗണിച്ചുകൊണ്ടും ഈ നിര്ദ്ദിഷ്ട കരാര് ഇരു രാജ്യങ്ങളും തമ്മില് ഔഷധസസ്യമേഖലയിലുള്ള ഉഭയകക്ഷി സഹകരണം കൂടുതല് ശക്തിപ്പെടുത്തും. രണ്ടു രാജ്യങ്ങള്ക്കും വലിയ പ്രാധാന്യമുള്ളതാണ് ഇത്. രണ്ടു രാജ്യങ്ങളും തമ്മില് ഔഷധസസ്യമേഖലയിലെ സഹകരണത്തിന് ഈ കരാര് ഒരു ഘടനാപരമായ ചട്ടക്കൂട് നല്കും.
നടത്തിപ്പും തന്ത്രങ്ങളും ലക്ഷ്യങ്ങളും
കരാര് ഒപ്പിട്ടുകഴിഞ്ഞാല് ഉടന് തന്നെ രണ്ടു കക്ഷികളും തമ്മിലുള്ള പ്രവര്ത്തനങ്ങള് ആരംഭിക്കും. കരാറിന്റെ പരിഗണനാ വിഷയങ്ങളുടെ അടിസ്ഥാനത്തിലുള്ള മുന്കൈകളായിരിക്കും രണ്ടു രാജ്യങ്ങളും കൈക്കൊള്ളുക, കരാര് നിലനില്ക്കുന്നതുവരെ അത് തുടരുകയും ചെയ്യും.
ഉള്പ്പെട്ടിരിക്കുന്ന ചെലവുകള്:
ഒരു അധിക സാമ്പത്തിക ബാധ്യതയും ഇതിനുണ്ടാവില്ല. ഗവേഷണം, പരിശീലന കോഴ്സുകള്, കോഫറന്സുകള്/ യോഗങ്ങള് എന്നിവ നടത്തുന്നതിന് വേണ്ടിവരുന്ന സാമ്പത്തിക വിഭവങ്ങള് ആയുഷ് മന്ത്രാലത്തിന്റെ ദേശീയ ഔഷധ സസ്യ ബോര്ഡിന് ബജറ്റിലൂടെയും നിലവിലെ പദ്ധതികളിലൂടെയും അനുവദിച്ചിട്ടുള്ള വിഹിതത്തില്നിന്നും കണ്ടെത്തും.
പശ്ചാത്തലം:
ജൈവവൈവിധ്യത്തില് ലോകത്തെ സമ്പന്ന രാജ്യങ്ങളില് ഒന്നാണ് ഇന്ത്യ. സിദ്ധയും ഹോമിയോപ്പതിയും യുനാനി, ആയുര്വേദം  എന്നിവയിലൂടെ നാടോടി സമ്പ്രദായം വഴിയും രേഖപ്പെടുത്തിയിട്ടുള്ളതു വഴിയും ഏകദേശം 7000 സ്പീഷിസിലുള്ള ചെടികള് മരുന്നിന് ഉപയോഗിക്കുന്നുണ്ട്. ജൈവവൈവിദ്ധ്യത്തില് ലാറ്റിന് അമേരിക്കന് രാജ്യങ്ങളില് ലോകത്തെ ഏറ്റവും സുപ്രധാനകേന്ദ്രങ്ങളില് ഒന്നാണ് പെറു. പെറുവിന് ഔഷധസസ്യങ്ങളുടെ സമ്പന്നമായ ജൈവവൈവിദ്ധ്യവും ഔഷധ സസ്യാധിഷ്ഠിത പാരമ്പര്യ മെഡിക്കല് പ്രാക്ടീസുമുണ്ട്. സ്വദേശീയരായ ജനങ്ങളാണ് ഇത് പ്രധാനമായും പ്രയോഗിക്കുന്നത്.
രണ്ടു രാജ്യങ്ങളുടെയും ഔഷധ സസ്യങ്ങളുടെ ഈ സമ്പന്നമായ ജൈവവൈവിദ്ധ്യവും പരമ്പരാഗത തദ്ദേശീയമായ ഔഷധസമ്പ്രദായവും പരിഗണിച്ചും, ഉഭയകക്ഷി സഹകരണം ശക്തിപ്പെടുത്തുന്നതിനും ഔഷധ സസ്യമേഖലയിലെ ഈ നിര്ദ്ദിഷ്ട കരാര് ലക്ഷ്യമാക്കുന്നു.
ഊര്ജ്ജ മന്ത്രാലയം
ഗാർഹിക ഊർജ ഉപഭോഗ ഓഡിറ്റിന്മേലുള്ള സർട്ടിഫിക്കേഷൻ കോഴ്സിന് BEE തുടക്കം കുറിച്ചു
ന്യൂഡൽഹി: ഡിസംബർ 09, 2021
ഗാർഹിക ഊർജ ഉപഭോഗ ഓഡിറ്റിന്മേലുള്ള  സർട്ടിഫിക്കേഷൻ കോഴ്സിന് ബ്യൂറോ ഓഫ് എനർജി എഫിഷ്യൻസി  ഇന്നലെ ഓൺലൈനായി തുടക്കംകുറിച്ചു. "ആസാദി കാ അമൃത് മഹോത്സാവത്തിന് കീഴിൽ ഐകോണിക് വാരമായി അടയാളപ്പെടുത്തിയ "ദേശീയ ഊർജ്ജ സംരക്ഷണ വാരം: 2021 ഡിസംബർ 8 -14" ന്റെ ഭാഗമായാണ് കോഴ്സിന് തുടക്കമായത്.
ഊർജ്ജം ഉപയോഗിച്ച് ഒരു വീട്ടിൽ പ്രവർത്തിക്കുന്ന വിവിധ ഉപകരണങ്ങൾ, സാധനങ്ങൾ എന്നിവയുടെ ഊർജ്ജ ഉപഭോഗം തിട്ടപ്പെടുത്തുന്നതിനും, തിരിച്ചറിയുന്നതിനും, നിരീക്ഷിക്കുന്നതിനും, വിശകലനം ചെയ്യുന്നതിനും ഒരു ഗാർഹിക ഊർജ്ജ ഉപഭോഗ ഓഡിറ്റ് വഴിയൊരുക്കുന്നു. ഊർജ്ജ മികവ് കൈവരിക്കുന്നതിന് ആവശ്യമായ നിർദേശങ്ങൾ, പ്രായോഗിക പരിഹാരങ്ങൾ എന്നിവ സഹിതമുള്ള ഒരു സാങ്കേതിക റിപ്പോർട്ടും, ഊർജ്ജ ഉപഭോഗം കുറയ്ക്കുന്നതിനുള്ള കർമ്മ പദ്ധതിയും, ചിലവുകുറഞ്ഞ പ്രവർത്തനങ്ങൾ അടിസ്ഥാനമാക്കിയുള്ള വിശകലനവും ഇതിന്റെ ഭാഗമായി ലഭ്യമാക്കുകയും ചെയ്യും. ഉപഭോക്താവിന്റെ കാർബൺ ഫൂട്ട് പ്രിന്റിലും, വൈദ്യുത ചാര്ജുകളിലും കുറവ് വരുത്താനും ഇത് വഴിതുറക്കും.
ഊർജ്ജ സംരക്ഷണം, ഊർജ്ജ ഉപഭോഗം സംബന്ധിച്ച് ഓഡിറ്റിംഗ്, ഊർജ്ജ മികവ് കൈവരിക്കേണ്ടതിന്റെ ആവശ്യകത തുടങ്ങിയവ സംബന്ധിച്ച് എഞ്ചിനീയറിംഗ്/ഡിപ്ലോമ കോളേജുകളിലെ വിദ്യാർഥികൾക്കിടയിൽ ബോധവൽക്കരണം സൃഷ്ടിക്കാൻ ഈ സർട്ടിഫിക്കേഷൻ പ്രോഗ്രാം അവസരമൊരുക്കും. സുസ്ഥിരത, ഊർജ്ജ മികവ്, കാലാവസ്ഥ വ്യതിയാന പരിഹാരനടപടികൾ തുടങ്ങിയ മേഖലകളിൽ യുവാക്കൾക്ക് തൊഴിൽ ലഭിക്കുന്നതിനുള്ള സാധ്യതകൾ ഇതിലൂടെ വർദ്ധിക്കും.
സർട്ടിഫിക്കേഷൻ കോഴ്സിൽ ഉൾപ്പെടുന്നവ താഴെപ്പറയുന്നു:ഉപഭോക്താവിന്റെ ആവശ്യപ്രകാരം ഗാർഹിക ഊർജ്ജ ഉപഭോഗ ഓഡിറ്റിംഗ് നടത്തുന്നതിനായി വൈദഗ്ധ്യമുള്ള ഒരു വിഭാഗത്തെ സൃഷ്ടിക്കുകഅതാത് SDA അംഗീകൃത ഗാർഹിക ഊർജ്ജ ഉപഭോഗ ഓഡിറ്റർമാരുടെ കീഴിൽ തങ്ങളുടെ വീടുകളിലെ ഊർജ്ജ ഉപഭോഗ ഓഡിറ്റിംഗ് സാധ്യമാക്കുന്നതിന് ഗാർഹിക ഉപഭോക്താക്കൾക്ക് അവസരംഊർജ്ജ ഓഡിറ്റിംഗ്, ഊർജ്ജ സംരക്ഷണം, ഊർജ്ജ മികവ് എന്നിവയുടെ പ്രാധാന്യം, ഗുണഫലങ്ങൾ തുടങ്ങിയവ സംബന്ധിച്ച് എൻജിനീയറിങ്/ഡിപ്ലോമ/ഐടിഐ വിദ്യാർഥികൾ, ഊർജ്ജ മേഖലയിൽ പ്രവർത്തിക്കുന്നവർ, വ്യവസായ മേഖലയിലെ പങ്കാളികൾ എന്നിവർക്കിടയിൽ അവബോധം സൃഷ്ടിക്കുകയും ഇത് സംബന്ധിച്ച വിവരങ്ങൾ കൂടുതലായി നൽകുകയും ചെയ്യുക
ഈ മുന്നേറ്റത്തിനുള്ള മെന്റർ SDA ആയി കേരള എനർജി മാനേജ്മെന്റ് കേന്ദ്രത്തെ തെരഞ്ഞെടുത്തിട്ടുണ്ട്. താല്പര്യപ്പെടുന്നവർക്കായി തങ്ങളുടെ സംസ്ഥാനങ്ങളിൽ ഗാർഹിക ഊർജ്ജ ഉപഭോഗ ഓഡിറ്റിംഗ് സർട്ടിഫിക്കേഷൻ കോഴ്സുകൾ നടത്താൻ മറ്റ് 11 SDA-കളും താൽപര്യം അറിയിച്ചിട്ടുണ്ട്. കോഴ്സ് വിജയകരമായി പൂർത്തീകരിക്കുന്ന വിദ്യാർത്ഥികൾ, വ്യക്തികൾ എന്നിവർക്ക് സർട്ടിഫിക്കറ്റുകളും അതാത് SDA കൾ നൽകുന്നതാണ്.
RRTN/SKY
(Visitor Counter : 192
പ്രധാനമന്ത്രിയുടെ ഓഫീസ്
വിസ്മയിപ്പിക്കുന്ന കാശി എല്ലാവരേയും കാത്തിരിക്കുന്നു: പ്രധാനമന്ത്രി
കാശി സന്ദർശിക്കാനുള്ള 10 കാരണങ്ങൾ പട്ടികപ്പെടുത്തിയ ഒരു പൗരന്റെ ട്വീറ്റിന് പ്രധാനമന്ത്രി ശ്രീ നരേന്ദ്ര മോദി മറുപടി നൽകി.
പ്രധാനമന്ത്രി ട്വീറ്റ് ചെയ്തു:
"ഞാൻ സമ്മതിക്കുന്നു 😀 എന്നാൽ കാരണങ്ങളുടെ എണ്ണം 10-നേക്കാൾ കൂടുതലാണെന്ന് ഞാൻ കൂട്ടിച്ചേർക്കും.
കാശി എല്ലാവരേയും കാത്തിരിക്കുന്നു, അത് സന്ദർശിക്കുന്ന എല്ലാവരെയും വിസ്മയിപ്പിക്കും.
ധനകാര്യ മന്ത്രാലയം
മുഖ്യമന്ത്രിമാരുമായും കേന്ദ്ര ഭരണ പ്രദേശങ്ങളിലെ ലഫ്റ്റനന്റ് ഗവർണർമാരുമായും സംസ്ഥാന ധനമന്ത്രിമാരുമായും കേന്ദ്ര ധനമന്ത്രി തിങ്കളാഴ്ച ആശയവിനിമയം നടത്തും
കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ 2021 നവംബർ 15 തിങ്കളാഴ്ച മുഖ്യമന്ത്രിമാരുമായും കേന്ദ്ര ഭരണ പ്രദേശങ്ങളിലെ ലഫ്റ്റനന്റ് ഗവർണർമാരുമായും സംസ്ഥാന ധനമന്ത്രിമാരുമായും വെർച്വൽ കോൺഫറൻസ് മുഖാന്തിരം ആശയവിനിമയം നടത്തും.
(ബന്ധപ്പെട്ട കേന്ദ്ര മന്ത്രാലയങ്ങളിലെ സെക്രട്ടറിമാർ, ചീഫ് സെക്രട്ടറിമാർ, സംസ്ഥാന ധനകാര്യ സെക്രട്ടറിമാർ തുടങ്ങിയവരും യോഗത്തിൽ പങ്കെടുക്കും.
കോവിഡ്-19 മഹാമാരിയുടെ ഘട്ടത്തിൽ രാജ്യത്തിന്റെ സാമ്പത്തിക വളർച്ച മന്ദഗതിയിലായിരുന്നു. എന്നാൽ, നടപ്പ് സാമ്പത്തിക വർഷത്തിന്റെ ആദ്യ പാദത്തിന് ശേഷം, സമ്പദ്വ്യവസ്ഥയിൽ തിരിച്ചു വരവിന്റെ ലക്ഷണങ്ങൾ ദൃശ്യമായിത്തുടങ്ങി. പ്രധാന സാമ്പത്തിക സൂചകങ്ങൾ ഇപ്പോൾ മഹാമാരിക്ക് മുമ്പുള്ള തലത്തിലെത്തിയിട്ടുണ്ട്.അതിവേഗം വളരുന്ന സമ്പദ്വ്യവസ്ഥകളിലൊന്നായി മാറുന്ന ഇന്ത്യയുടെ മൊത്ത ആഭ്യന്തര ഉത്പാദനത്തിലെ വളർച്ച യഥാക്രമം 9.5%, 8.3% ആയിരിക്കുമെന്ന് അന്താരാഷ്ട്ര നാണ്യ നിധിയും ലോകബാങ്കും പ്രവചിക്കുന്നു.
നിക്ഷേപകർ ഉത്സാഹത്തിലാണെങ്കിലും, ഇതിനോടകം സൃഷ്ടിക്കപ്പെട്ട മുന്നേറ്റം നിലനിർത്തേണ്ടതുണ്ട്. 2021-22 സാമ്പത്തിക വർഷത്തിലെ ആദ്യ നാല് മാസങ്ങൾ 64 ബില്യൺ ഡോളറിന്റെ വിദേശ നിക്ഷേപത്തിന് സാക്ഷ്യം വഹിച്ചു.
രാഷ്ട്ര ഹിതത്തിലൂന്നിയുള്ള സഹകരണാത്മക വളർച്ചയെന്ന കാഴ്ചപ്പാട് മുന്നോട്ടു വയ്ക്കാനും രാജ്യത്തിന്റെ നിക്ഷേപ അന്തരീക്ഷം മെച്ചപ്പെടുത്തുന്നതിൽ ആശയങ്ങളുടെ തുറന്ന കൈമാറ്റം പ്രോത്സാഹിപ്പിക്കാനും ധനമന്ത്രി ശ്രമിക്കും. നയ രൂപീകരണ ശ്രമങ്ങളും ആഭ്യന്തര നിക്ഷേപത്തിലൂന്നിയുള്ള വളർച്ചയ്ക്ക് അനുകൂലമായ അന്തരീക്ഷവും സൃഷ്ടിക്കാനുള്ള ശ്രമങ്ങളും യോഗത്തിലുണ്ടാകും. നിക്ഷേപം പ്രോത്സാഹിപ്പിക്കുന്നതിനുള്ള മുൻഗണന, ബിസിനസ് സൗഹൃദ പരിഷ്കാരങ്ങളിലൂടെ കാര്യക്ഷമത, നഗര തദ്ദേശ സ്ഥാപനങ്ങൾ  നൽകേണ്ട അനുമതികൾ ത്വരിതപ്പെടുത്തുക എന്നിവയും ചർച്ചാവിഷയമാകും.
ചർച്ചയിൽ, നിക്ഷേപ അന്തരീക്ഷം മെച്ചപ്പെടുത്തുന്നതിനുള്ള ആശയങ്ങളും കാഴ്ചപ്പാടുകളും സംസ്ഥാനങ്ങൾക്ക് പങ്കുവെക്കാവുന്നതാണ്. ഇത് അതിവേഗം വളരുന്ന സമ്പദ്വ്യവസ്ഥയായി ഇന്ത്യയെ മാറ്റുന്നതിനുള്ള മാർഗ്ഗങ്ങൾ സംബന്ധിച്ച് വിശാലമായ സമവായത്തിലേക്ക് നയിക്കും.
വാണിജ്യ വ്യവസായ മന്ത്രാലയം
പ്രധാനമന്ത്രി ഗതിശക്തി ദേശീയ മാസ്റ്റർ പ്ലാൻ മുഖേന ലോജിസ്റ്റിക്സ് കാര്യക്ഷമത മെച്ചപ്പെടുത്തുന്നതിലൂടെ പ്രതിവർഷം 10 ലക്ഷം കോടി രൂപ ലാഭിക്കാനാകും: ശ്രീ പിയൂഷ് ഗോയൽ
പ്രധാനമന്ത്രി ഗതിശക്തി ദേശീയ മാസ്റ്റർ പ്ലാൻ മുഖേന സേവനങ്ങളും ഉപകരണങ്ങളും എത്തിച്ചുകൊടുക്കുന്ന പ്രക്രിയയുടെ  കാര്യക്ഷമത മെച്ചപ്പെടുത്തുന്നതിലൂടെ പ്രതിവർഷം 10 ലക്ഷം കോടി രൂപ വരെ ലാഭിക്കാൻ കഴിയുമെന്ന് കേന്ദ്ര വാണിജ്യ, വ്യവസായ മന്ത്രി ശ്രീ പിയൂഷ് ഗോയൽ പറഞ്ഞു. ദേശീയ മാസ്റ്റർ പ്ലാൻ ആരംഭിച്ചതിന്റെ ഒന്നാം വാർഷികത്തോടനുബന്ധിച്ച് ഇന്ന് ന്യൂ ഡൽഹിയിൽ സംഘടിപ്പിച്ച പിഎം ഗതിശക്തി ദേശീയ ശിൽപശാലയെ അഭിസംബോധന ചെയ്യുകയായിരുന്നു അദ്ദേഹം. പിഎം ഗതിശക്തി പദ്ധതി നാളിതുവരെ കൈവരിച്ച നേട്ടങ്ങളും പുരോഗതിയും ഭാവി പദ്ധതികളും ശിൽപശാലയിൽ ചർച്ചയായി.
സാമൂഹിക മേഖലയിലെ മെച്ചപ്പെട്ട അടിസ്ഥാന സൗകര്യ വികസനത്തിന് പിഎം ഗതിശക്തി സഹായകമാകുന്നുണ്ടെന്നും സാങ്കേതികവിദ്യയുടെ ഗുണഫലങ്ങൾ രാജ്യത്തെ ഓരോ പൗരനിലേക്കും എത്തിക്കാനും സാധാരണക്കാരുടെ ജീവിതം സുഗമമാക്കാനും സാധിച്ചതായും ശ്രീ ഗോയൽ പറഞ്ഞു.
രാജ്യത്ത് സന്തുലിതവും എല്ലാവരെയും ഉൾക്കൊള്ളുന്നതും പക്ഷപാതരഹിതവുമായ വികസനം സാധ്യമാക്കാൻ പ്രധാനമന്ത്രി ഗതിശക്തി പദ്ധതി സഹായിക്കുമെന്ന് മന്ത്രി ആത്മവിശ്വാസം പ്രകടിപ്പിച്ചു.
ബഹുമുഖ കണക്റ്റിവിറ്റി, ലോജിസ്റ്റിക്സ് കാര്യക്ഷമത എന്നിവ മെച്ചപ്പെടുത്തുന്നതിലും തടസ്സങ്ങൾ കുറയ്ക്കുന്നതിലും സമയബന്ധിതമായി ജോലികൾ പൂർത്തിയാക്കുന്നതിലും ശ്രദ്ധ കേന്ദ്രീകരിച്ച്, ജനങ്ങളുടെയും ചരക്കുകളുടെയും തടസ്സരഹിതമായ ചലനത്തിന്, നിലനിൽക്കുന്ന ന്യൂനതകൾ പരിഹരിക്കുന്നതിനും, ബന്ധപ്പെട്ട മന്ത്രാലയങ്ങൾ/വകുപ്പുകൾ എന്നിവയുടെ സംയോജിതവും സമഗ്രവുമായ ആസൂത്രണത്തിനുമുള്ള പരിവർത്തന സമീപനമാണ് പിഎം ഗതിശക്തി.
ലോജിസ്റ്റിക്സ് ഈസ് എക്രോസ് ഡിഫെറെൻറ് സ്റ്റേറ്റ്സ് സർവേ 2022  റിപ്പോർട്ടും മന്ത്രി പുറത്തിറക്കി. 36 സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമുള്ള ലോജിസ്റ്റിക്സ് അടിസ്ഥാന സൗകര്യങ്ങൾ, സേവനങ്ങൾ, മാനവ വിഭവശേഷി എന്നിവ വിലയിരുത്തുന്നതിനുള്ള തദ്ദേശീയ ഡാറ്റാധിഷ്ഠിത സൂചികയാണ് LEADS.